কোভিড: করোনা ভাইরাসে বাংলাদেশে এ সপ্তাহের ৬ দিনই মৃত্যুর সংখ্যা ২০০ এর বেশি
গত ২৪ ঘণ্টায় করোনাভাইরাসে বাংলাদেশে আরো ২১২ জনের মৃত্যু হয়েছে বলে জানিয়েছে দেশটির স্বাস্থ্য বিভাগ। এ নিয়ে চলতি সপ্তাহের সাতদিনের ছয় দিনই মৃত্যুর সংখ্যা দু'শোর বেশি হয়েছে।
গত একদিনে যারা মৃত্যুবরণ করেছেন, তাদের মধ্যে ১১৯ জন পুরুষ এবং ৯৩ জন নারী।
এখন পর্যন্ত করোনাভাইরাসের দেশটিতে মারা গিয়েছেন মোট ২০,৪৬৭ জন।
স্বাস্থ্য বিভাগের তথ্য অনুযায়ী, গত ২৪ ঘণ্টায় নতুন করে কোভিড শনাক্তের সংখ্যা ১৩,৮৬২। ফলে এ পর্যন্ত বাংলাদেশে মোট করোনাভাইরাসে আক্রান্তের সংখ্যা দাঁড়িয়েছে ১২ লাখ ৪০ হাজার ১১৫তে।
স্বাস্থ্য অধিদপ্তরের তথ্য অনুযায়ী, গত ২৪ ঘণ্টায় নমুনা পরীক্ষা করা হয়েছে ৪৫ হাজার ৪৪ টি। নমুনা পরীক্ষার বিচারে শনাক্তের হার ছিল ৩০.৭৭  শতাংশ। অর্থ্যাৎ, প্রতি ১০০টি নমুনার মধ্যে ৩০টিরও বেশি পজিটিভ শনাক্ত হয়েছে।
স্বাস্থ্য অধিদপ্তর জানিয়েছে, গত ২৪ ঘণ্টায় সুস্থ হয়েছেন ১৩ হাজার ৯৭৫ জন, আর এ পর্যন্ত সুস্থ হয়েছেন ১০ লাখ ৬৪ হাজার ১৯৫ জন।
আরো পড়ুন:
গ্রামে-গঞ্চে কীভাবে এত দ্রুত করোনাভাইরাস ছড়িয়ে পড়লো?
করোনাভাইরাসের সাথে পাল্লা দিয়ে মারাত্মক রূপ নিচ্ছে ডেঙ্গু
কোভিডে শরীরে অক্সিজেন কমে গেলে যা করতে পারেন
করোনাভাইরাসের ভারতীয় ধরনটি আসলে ঠিক কী?
এদিকে গত ২৪ ঘণ্টায় ঢাকায় মৃত্যুর সংখ্যা ছিল ৩৭। এরপরেই সবচেয়ে বেশি মৃত্যুর হয়েছে কুমিল্লা জেলায় (১৯ জন)।
এনিয়ে করোনাভাইরাসে এখন পর্যন্ত সবচেয়ে বেশি মারা যাওয়া তিনটি জেলার একটি হল কুমিল্লা। জেলাটিতে এখন পর্যন্ত এক হাজার ৪০ জন মারা গিয়েছেন।
সবচেয়ে বেশি মৃত্যু হয়েছে ঢাকায় (মহানগরসহ) ৬৪০২ জন। এরপরেই রয়েছে চট্টগ্রাম, সেখানে মৃতের সংখ্যা ১০৮০।

গত ২৪ ঘণ্টায় করোনাভাইরাসে বাংলাদেশে আরো ২১২ জনের মৃত্যু হয়েছে বলে জানিয়েছে দেশটির স্বাস্থ্য বিভাগ। এ নিয়ে চলতি সপ্তাহের সাতদিনের ছয় দিনই মৃত্যুর সংখ্যা দু'শোর বেশি হয়েছে।